«Pensjonisten» Langer (58) kjemper om seieren i Masters
Når bare den siste runden gjenstår av Masters på Augusta-banen leder Spieth med ett slag på Smylie Kaufman. To spillere ligger to slag bak; den ene er Bernhard Langer, den andre er Hideki Matsuyama. Langer er altså 34 år eldre enn Spieth! Lørdag spilte 58-åringen sammen med Jason Day. Han slo verdenseneren med to slag. – Han er fantastisk, uttalte Day etterpå. – Han ser like sulten ut som han var for 30 år siden. Les også: Jordan Spieth kan slå Tiger Woods-rekorden Tyskeren vant Masters for andre gang noen måneder før Jordan Spieth ble født i 1993. Søndag kjemper han om sin tredje Masters-tittel i kamp med den amerikanske tittelforsvareren. Veteranen hadde tre strake birdier fra 13. hull, og kunne ha ligget enda bedre an om det ikke hadde blitt en bogey på det siste hullet. Om Langer skulle vinne, ville han bli den desidert eldste vinner av en majorturnering, ti år eldre enn Julius Boros var da han vant PGA-mesterskapet i 1968. Likevel er nok Jordan Spieth favoritt. Og han kan skrive historie: aldri har noen tidligere vunnet samme major to år på rad og vært i ledelsen i samtlige runder. Les også: Tiger Woods snakker ut om sine opp- og nedturer. Ledelsen så ut til å bli større enn den ble. En dobbelbogey (to over par) på det siste hullet kostet ham en større ledelse. Dermed ligger det an til neglebiting på den siste dagen av Masters også i år. Den kraftige vinden satte sitt preg på den tredje runden. Bare fem spillere gikk under par lørdag. Spieth gikk én over par. Les også: Golfekspert om Tutta: - Har ikke alderen på sin side. Om Jordan Spieth skulle vinne, blir han den fjerde spilleren i historien som forsvarer en Masters-triumf. Jack Nicklaus gjorde det i 1965-66, Nick Faldo i 1989-90 og Tiger Woods i 2001-02. Rory McIlroy ligger nå fem slag bak ledende Spieth. Nordiren gjorde ikke en eneste birdie på tredje runde. Masters er den eneste majorturneringen som han ikke har vunnet. – Jeg ble for defensiv. Jeg jaget ikke birdies, sa han etter den tredje runden.
Bernhard Langer (58) tok begge sine Masters-triumfer før Jordan Spieth (22) ble født. Nå håper tyskeren å vinne for «gamlingene» og ikle seg den grønne jakken.